b'\n_START_ARTICLE_\nRoyal Aircraft Factory R.E.7\n_START_SECTION_\nUtvikling\n_START_PARAGRAPH_\nUtviklet fra R.E.5 var R.E.7 konstruert for \xc3\xa5 kunne frakte tyngre last og ogs\xc3\xa5 for eskorte og rekognosering. Det var en todekker med ulik lengde p\xc3\xa5 de to vingepar (undre vinge kortere) hadde haleski og fast understell. Det hadde opprinnelig en 120 hk Beardmore motor og fire-bladet propeller. Flyet ble f\xc3\xb8rst brukt av Royal Flying Corps i Frankrike tidlig 1916. Flyet hadde to \xc3\xa5pne sittebr\xc3\xb8nner med observat\xc3\xb8rens under den \xc3\xb8vre vinge og pilotens bak.\n_START_SECTION_\nFlyet i bruk\n_START_PARAGRAPH_\nDet ble snart klart at flyet ikke var egnet til eskorte p\xc3\xa5 grunn av det begrensede omr\xc3\xa5de som kunne dekkes av det monterte Lewis maskingev\xc3\xa6r men R.E.7 hadde en brukbar lastekapasitet og ble derfor brukt som bomber. Det kunne frakte en 150 kilos bombe, men n\xc3\xa5 med en sterkere motor, enten en 150hk RAF 4a eller 160hk Beardmore. Over en fjerdedel av de fly som ble bygget ble brukt i Frankrike  midt\xc3\xa5rs 1916, men med den langsomme fart og den begrensede h\xc3\xb8yde de kunne fly i gjorde at de ble s\xc3\xa5rbare for fiendtlige fly eller antiluftskyts. De ble derfor trukket fra frontlinjetjeneste og brukt som treningsfly. De fikk ogs\xc3\xa5 et annet anvendelsesomr\xc3\xa5de, til slepem\xc3\xa5lsflyvning for skyte\xc3\xb8velser ved at de slepte en seildukspose i et langt tau, trolig var dette de f\xc3\xb8rste som ble benyttet til dette form\xc3\xa5l.'